নয়ান
নয়ান (বৈজ্ঞানিক নাম:Junonia almana (Linnaeus)) এক প্রজাতির মাঝারি আকৃতির প্রজাপতি, যাদের মুল শরীরটা এবং ডানা তামাটে হলুদ বর্ণের এবং ডানার উভয় প্রান্তে একটি করে চোখযুক্ত। নয়ানের ওপর দিকের পিঠের, সামনের এবং পিছনের ডানায় একটা করে চোখ দেখা যায়। পিছনের দিকের ডানার চোখ অপেক্ষাকৃত আকারে বড় এবং ময়ূরকণ্ঠী এবং বাদামী বর্ণের। এই চোখের মাঝে একটা বা দুটো ছোট সাদা বিন্দু দেখা যায়। সামনের দিকের ডানাতে কয়েকটি গাঢ় কালচে বাদামী রঙের রেখার ঢেউ লক্ষ্য করা যায়। এরা ‘নিমফ্যালিডি’ পরিবারের সদস্য।